Delroy Lindo

Delroy Lindo (* 18. November 1952 in Eltham, London) is en britischen Schauspeler.

 Leven un Wark 
Lindo is de Söhn vun Inwannerers ut Jamaika. Sien Mudder weer Krankensüster, sien Vadder hett Gelegenheitsabreiten maakt. Opwossen is he in Lewisham, England. As he Teenager weer is he mit sien Mudder na Toronto tagenun en poor Johren later in de USA. As he op PBS en Produkschoon vun William Shakespeare sien The Taming of the Shrew (dt.: Der Widerspenstigen Zähmung) sehn harr, wull he Schauspeler warrn. Sien Afsluss as Schauspeler hett he in San Francisco an’t American Conservatory Theater maakt.

Sien eerste Kinorull harr he 1976 an de Siet vun John Candy in Find the Lady. Dorna hett he sik op’t Theater kunzentreert. In Master Harold and the Boys weer he 1982 to’n eersten mol an’n Broadway to sehn. För sien Rull in Joe Turner sien Come and Gone weer he 1988 för en Tony Award nomineert.

Na sien Arbeit an’n Broadway keem he 1987 na’t Feernsehnsehn, wo he in verschedene Feernsehregen optreden is. Ok Filmrullen hett he nu mehr övernahmen. Sünners dör sien Rullen in Malcolm X (1992) un Bound by Honor (1993) is he bi de Kinotokiekers bekannter worrn. Sien Dörbrook harr he ’n beten later dör de Filmkummedie Get Shorty, de mit naamhafte Dorstellers as John Travolta un Danny DeVito besett weer. In de Johren dorna harr he en Reeg vun Rullen in bekannte Filmwarken ut verschedene Genres. To de bekannteren Filmen tellt ünner annern A Life Less Ordinary (1997), Romeo Must Die (2000), The Core (2003) oder Up (2009) .

Delroy Lindo is en Fan vun Isaac Hayes un den Footballvereen FC Arsenal. He leevt in Oakland, Kalifornien un is in tweete Eh verheiraat. He hett een Söhn.

 Filmografie (Utwahl) 
 Johr TitelSynchroonsnacker 1976 Find the Lady dt: Alle entführen Victoria    1989 The Blood of Heroes dt: Die Jugger – Kampf der Besten Michael Habeck 1989 Perfect Witness, Feernsehn dt: Der perfekte Zeuge   1991 The Hard Way dt: Auf die harte Tour Klaus Sonnenschein 1993 Malcolm X Helmut Krauss 1993 Bound by Honor dt: Blood in Blood Out – Verschworen auf Leben und Tod Jürgen Kluckert 1994 L’exil du roi Behanzin   1994 Crooklyn Kurt Goldstein 1995 Clockers Thomas Wolff 1995 Get Shorty dt: Schnappt Shorty Engelbert von Nordhausen 1996 Broken Arrow dt: Operation – Broken Arrow Leon Boden 1996 The Winner dt: Heiße Nächte in Las Vegas Fred Maire 1996 Feeling Minnesota Holger Schwiers 1996 Ransom dt: Kopfgeld – Einer wird bezahlen Roland Hemmo 1997 A Life Less Ordinary dt: Lebe lieber ungewöhnlich Tilo Schmitz 1999 The Book of Stars   1999 The Cider House Rules dt: Gottes Werk & Teufels Beitrag Bert Franzke 1999 Pros & Cons   2000 Romeo Must Die Volker Lechtenbrink 2001 Heist dt: Heist – Der letzte Coup Engelbert von Nordhausen 2001 The Last Castle dt: Die letzte Festung Jürgen Kluckert 2001 The One Tilo Schmitz 2003 The Core dt: The Core – Der innere Kern Jürgen Kluckert 2003 Wondrous Oblivion dt: Davids wundersame Welt Ronald Nitschke 2005 Sahara dt: Sahara – Abenteuer in der Wüste Jan Spitzer 2005 Domino Thomas Wolff 2006-07 Kidnapped, Feernsehreeg dt: Kidnapped – 13 Tage Hoffnung Holger Schwiers 2007 This Christmas Holger Schwiers 2009 Up, Stimm dt: Oben Stefan Günther 2011 The Big Bang Wolf Frass 2011 The Chicago Code, Feernsehreeg   2014 Believe, Feernsehreeg   2015 Do You Believe? Sven Brieger 2015 Point Break Thomas Rauscher 2015 Blood & Oil, Feernsehreeg   2017 Battlecreek   2017-18 The Good Fight, Feernsehreeg Oliver Stritzel

 Utteken 
Für sien Arbeit weer Lindo bit hüüt (Stand: August 2014) sössteihn mol för Filmpriesen vörslahn. Veer dorvun hett he wunnen:
 1993: den NSFC Award (3. Platz) in de Kategorie Best Nevendorsteller för Malcolm X
 1996: den NSFC Award (3. Platz) in de Kategorie Best Nevendorsteller för Get Shorty un Clockers
 1999: den Golden Satellite Award in de Kategorie Best Schauspeler in en Minireeg oder Feernsehfilm för Glory & Honor
 2010: den Image Award in de Kategorie Rutragen Nevendorsteller in en Drama-Reeg för Law & Order: Special Victims Unit 

 Weblenken 


Kategorie:Schauspeler
Kategorie:Börger von Grootbritannien
Kategorie:Mann
Kategorie:Boren 1952